# Śrīpati

Śrīpati (marathi: श्रीपती) (Rohinikhanda, 1019 - 1066) va ser un astròleg, matemàtic i astrònom indi del segle XI dC.

## Vida i obra

Sripati va ser el matemàtic indi més prominent del segle XI. Per les seves obres se sap que era de casta brahmà i d'ascendència kashyia. Dues de les seves obres estan datades el 1039 i el 1056, per això se sap que el seu període d'activitat està comprés, com a mínim, entre aquestes dates. També se sap que, al menys una de les seves obres va ser escrita a Rohinikhanda, a l'actual estat de Maharashtra.
Va escriure les seves obres en vers, tan en sànscrit com en marathi. El seu principal tema d'estudi va ser l'astrologia, tema en el qual es va fer molt popular. Les seves obres en aquest camp van ser el Jyotisha ratna-mala, basat en la obra de Lalla, i el Jataka Paddhati (o Sripati Paddhati), un text fonamental en la genetlíaca hindú que va ser molt conegut, segons sembla per la quantitat d'imitacions i comentaris que s'han conservat.
En astronomia, va escriure el Dhruvamanasa (1056), sobre la computació dels eclipsis i les longituds planetàries, i el Dhikotida-karana (1039), sobre els eclipsis llunaris i solars.
El seu llibre Siddhanta Sekhara, es un llibre d'astronomia matemàtica, en el qual, a més de fer càlculs de l'apogeu de la Lluna, s'inclouen capítols d'aritmètica i d'àlgebra.
Finalment, també va escriure un llibre d'aritmètica, el Ganita Tilaka, del qual manquen, aparentment, alguns capítols, ja que no tracta temes tòpics de les matemàtiques índies de l'època, com les progressions o la mesura de plans i sòlids.

## Referències

* ↑ Sinha, 1985, p. 25.
* ↑ Pingree, 2008, p. x.
* ↑ Sastri, 1937, p. iii.
* ↑ Kapoor, 2013, p. 271.
* ↑ Bandyopadhyay i Bhatnagar, 1987, p. 87.
* ↑ Sinha, 1985, p. 31-37.
* ↑ Sinha, 1985, p. 37-41.
* ↑ Sinha, 1985, p. 26-31.

## Bibliografia

* Bandyopadhyay, Amalendu; Bhatnagar, Ashok Kumar «System of Astronomical Constants in Hindu Astronomy» (en anglès). Proceedings of the International Astronomical Union, Num. 91, 1987, pàg. 85-89. DOI: 10.1017/S0252921100105895. ISSN: 0252-9211.
* Kapoor, Ramesh C. «Indian astronomy and the transits of Venus. 1: The early observations» (en anglès). Journal of Astronomical History and Heritage, Vol. 16, Num. 3, 2013, pàg. 269-286. ISSN: 1440-2807.
* Puttaswamy, T.K.. «Sripati». A: Mathematical Achievements of Pre-modern Indian Mathematicians (en anglès). Elsevier, 2012, p. 326-330. ISBN 978-0-12-397913-1.
* Ray, Partha Pratim. «Sripati». A: The Great Mathematicians of Bharat (en anglès). Rajmangal Publishers, 2023, p. 277-280. ISBN 978-8119251995.
* Sastri, V. Subrahmanya. Sripatipaddahati (en anglès). Bangalore: Soobbiaii and Sons, 1937.
* Sinha, Kripa Nath «Śrîpati: An eleventh-century Indian mathematician» (en anglès). Historia Mathematica, Vol. 12, Num. 1, 1985, pàg. 25-44. DOI: 10.1016/0315-0860(85)90066-7. ISSN: 0315-0860.

## Enllaços externs

* O'Connor, John J.; Robertson, Edmund F. «Śrīpati» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Pingree, David. «Śrīpati» (en anglès). Complete Dictionary of Scientific Biography, 2008. [Consulta: 9 abril 2024].